
SAOPŠTENJE ZA MEDIJE

NOVEMBAR NA MAX-u

Beograd, 1. novembar 2024.

Novembar na Max striming platformu donosi novu HBO Original seriju „Dina: Proročanstvo“, premijeru dugoočekivane srpske serije „Sablja“ kao i domaći HBO Original dokumentarac „Nebo iznad Zenice“. Izdvajamo još i najčarobniju kulinarsku seriju „Harry Potter: Wizards of baking“, premijeru treće sezone Max Original serije „Seksualni život studentkinja“ i novu HBO Original seriju „Mili Blek na zadatku“.

DINA: PROROČANSTVO (Dune: Prophecy)
MAX premijera: 18. novembar
HBO: 18. novembar, ponedeljkom u 20:00 h
2024 | serija | HBO Original  | 1. sezona
Iz prostranog univerzuma „Dine”, koji je kreirao poznati autor Frenk Herbert i 10.000 godina pre uspona Pola Atreida, „Dina: Proročanstvo” prati dve sestre Harkonen dok se bore protiv sila koje prete budućnosti čovečanstva i osnivaju legendarnu sektu koja će postati poznata kao Beni Džeserit. „Dina: Proročanstvo” je inspirisana romanom „Sestrinstvo Dine” (Sisterhood of Dune), koji su napisali Brajan Herbert i Kevin Anderson.

SABLJA (Operation Sabre)
MAX premijera: 4. novembar
2024 | srpska serija | | 1. sezona
Godina je 2003. nakon ubistva srpskog premijera Zorana Ðinđića, zemlja tone u haos. Proglašeno je vanredno stanje. Danica, mlada novinarka u usponu, pokušava da istraži pozadinu atentata. Boris, policijski inspektor, polako otkriva propuste unutar istrage, razotkrivajući lanac korupcije koji vodi do zločina iz devedesetih. Mladi kriminalac Uroš se sve dublje upliće u aktivnosti kriminalnog klana koji je izvršio atentat, i sve mu je teže da izađe iz vrtloga u kojem se nalazi. Iz potrebe da dođu do istine, njih troje, postaju žrtve sistema koji pokušavaju da razotkriju.

NEBO IZNAD ZENICE (The Sky Above Zenica)
MAX premijera: 22. novembar
HBO: 28. novembar u 20:00 h
2024 | dokumentarni film| HBO Original 
U Zenici, bosanskohercegovačkom gradu, česta pojava karcinoma, dečjeg dijabetesa i respiratornih bolesti postala je norma. Zagađenost vazduha u Bosni je velika, a građani sa sumnjom gledaju na gigantsku čeličanu i koksaru koja zauzima četvrtinu grada i najveći je poslodavac na tom području. Oni žele da se nadzire emisija iz fabrike, kako nalaže ekološka dozvola, ali ništa se ne događa.

[bookmark: _Hlk181026065]SEKSUALNI ŽIVOT STUDENTKINJA III (The Sex Lives of College Girls S3)
MAX premijera: 22. novembar
2024 | serija | Max Original  | 3. sezona
Pratite četiri cimerke sa fakulteta koje stižu na prestižni koledž Eseks u Novoj Engleskoj. Hrpa kontradikcija i hormona, ove su devojke jednako simpatične i nepodnošljive dok žive svoje nove, slobodne živote u kampusu.

MILI BLEK NA ZADATKU (Get Millie Black)
MAX premijera: 26. novembar
HBO premijera: 26. novembar u 21:55 h
2024 | serija | HBO Original  | 1. sezona
Bivša detektivka Skotland Jarda, Mili Džin Blek vraća se u Kingston kako bi radila na slučajevima nestalih osoba. Ubrzo se nađe u potrazi za spašavanjem brata ili sestre koji ne mogu biti spašeni, pronalaskom deteta koje se ne može pronaći, rešavanjem slučaja koja će razneti njen svet.

HARRY POTTER: WIZARDS OF BAKING
MAX premijera: 15. novembar
Food Network premijera: 4. decembar u 17:00 h
2024 | serija | Discovery | 1. sezona
Džejms i Oliver Felps (Fred i Džordž Visli) donose svoj izniman šarm kao voditelji ove najčarobnije serije, koja spaja legendarno pripovedanje i fantastične jestive kreacije u nikad pre viđenom takmičenju. Braći Felps pridružila se i cenjena kulinarska sutkinja Karla Hol i Džozef Jusuf. Tokom sezone od šest epizoda pridružiće im se i posebni gosti Vorvik Dejvis (Profesor Flitvik), Evana Linč (Luna Lovgud) i Boni Rijt (Đini Visli) koji će pomagati u ocenjivanju eksponata takmičanja i deliti vlastite filmske priče.

LOŠI MOMCI: SVE ILI NIŠTA (Bad Boys: Ride or Die)
MAX premijera: 8. novembar 
HBO premijera: 11. novembar u 20:00 h
2024 | akcija | film  
Svima omiljeni Loši momci vraćaju se sa svojom legendarnom mešavinom napete akcije i nečuvene komedije, ali ovaj put sa obratom: najbolji sinovi Majamija sada su u begu.

ZAMKA (Trap)
MAX: dostupno odmah
HBO premijera: 13. novembar u 20:00 h
2024 | triler | film  
Otac i kćerka tinejdžerka prisustvuju pop-koncertu gde shvate da se nalaze u središtu mračnog i zlokobnog događaja.

AIR (Air)
MAX premijera: 15. novembar
HBO premijera: 24. novembar u 20:00 h
2023 | biografska drama | film  
Film nagrađivanog reditelja Bena Afleka, „Air“ otkriva partnerstvo između tada neotkrivenog Majka Džordana i Najkovog novonastalog odeljenja za košarku koje je promenilo igru i napravilo revoluciju u svetu sporta i kulture brendom Air Jordan. Glavne uloge tumače Met Dejmon, Ben Aflek, Džejson Bejtmen, Kris Mesina, Marlon Vejns, Kris Taker i Viola Dejvis. 

NEKO, NEGDE (Somebody Somewhere S3)
MAX: nove epizode dolaze u ponudu ponedeljkom
HBO: ponedeljkom u 22:36 h
2024 | serija | HBO Original  | 3. sezona
Iz produkcija Majti Mint i Duplas Braders, uz izvršne producente Bridžit Everet, Hanu Bos i Pola Turina, serija „Neko, negde“ prati Sem (Everet), rodom iz Kanzasa, u borbi da se uklopi u kalup svog rodnog grada. U trećoj sezoni, Sem je svedok velikih promena u životima ljudi oko sebe – što bi mogla da bude motivacija koja joj treba da konačno uloži u sebe. Džoel (Džef Hiler) i Bred (Tim Begli) odlučuju da žive zajedno, Fred (Mari Hil) započinje zdraviji način života, dok tek razvedena Triša (Meri Ketrin Garison) pokušava da uspe u ljubavnim sastancima i na poslu. Serija spaja radost i muziku s temama gubitka i prihvatanja, i prati Sem i njenu odabranu zajednicu autsajdera dok pronalazi sebe i svoj glas.


O kompaniji Warner Bros. Discovery
Warner Bros. Discovery (NASDAQ: WBD) je vodeća globalna kompanija u oblasti medija i zabave, koja stvara i distribuira najraznovrsniji i najpotpuniji svetski portfolio sadržaja i brendova u sferi televizije, filma i striminga. Prisutni u više od 220 zemalja i teritorija, i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove, među kojima su: Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posetite http://www.wbd.com.

